Kærð var afgreiðsla umhverfis - og auðlindaráðuneytisins á beiðni kæranda um gögn varðandi korta - og gagnagrunna sem stofnunin ÍSOR hefði í sínum vörslum . Ráðuneytið taldi fyrirspurn kæranda ekki fela í sér beiðni um tiltekin fyrirliggjandi gögn . Úrskurðarnefnd um upplýsingamál áréttaði að ráðuneytinu hafi borið að taka til athugunar hvort fyrirliggjandi væru gögn í málaskrá þess sem felld yrðu undir gagnabeiðni kæranda . Þar sem það hafði ekki verið gert var það mat úrskurðarnefndarinnar að ekki hafi verið tekin rökstudd afstaða til gagnabeiðni kæranda líkt og upplýsingalög geri ráð fyrir . Var því lagt fyrir ráðuneytið að taka beiðni kæranda til nýrrar meðferðar og afgreiðslu . Úrskurður Hinn 4. desember 2019 kvað úrskurðarnefnd um upplýsingamál upp svohljóðandi úrskurð nr. 854 / 2019 í máli ÚNU 19040005 . Með erindi , dags. 4. apríl 2019 , kærði A , f.h . Stapa ehf. , afgreiðslutöf umhverfis - og auðlindaráðuneytisins vegna fyrirspurnar hans til ráðuneytisins , dags. 20. mars 2019 . Kærandi óskaði eftir því með erindi , dags. 15. janúar 2019 , að ráðuneytið svaraði spurningum í fjórum töluliðum varðandi samning ráðuneytisins við Íslenskar orkurannsóknir ( ÍSOR ) og Náttúrufræðistofnun Íslands . Ráðuneytið svaraði erindinu þann 27. febrúar 2019 en í svarinu komu fram upplýsingar um ákveðna korta - og gagnagrunna sem ÍSOR hefði í sínum fórum . Með erindi til umhverfis - og auðlindaráðuneytisins , dags. 20. mars 2019 , óskaði kærandi eftir upplýsingum um það með hvaða hætti ÍSOR hefði komist yfir gagna - og kortagrunnana , sem væru samkvæmt lögum nr. 87 / 2003 skýlaus eign Orkustofnunar , en erindinu var ekki svarað . Hann ítrekaði erindið þann 28. mars 2019 og bætti þá við að hann vildi fá upplýsingar um það á grundvelli hvaða lagastoðar ÍSOR hefði komist yfir umrædda korta - og gagnagrunna . Erindi kæranda var ekki svarað . Málsmeðferð Kæran var kynnt umhverfis - og auðlindaráðuneytinu með bréfi , dags. 13. apríl 2019 , og ráðuneytinu veittur kostur á að koma á framfæri umsögn með ástæðum afgreiðslutafarinnar . Tekið var fram að yrði erindinu synjað færi úrskurðarnefndin þess á leit henni yrðu afhent afrit af þeim gögnum sem kæran lyti að . Í umsögn umhverfis - og auðlindaráðuneytisins , dags. 15. apríl 2019 , kemur fram að kærandi hafi þann 15. janúar 2019 óskað eftir upplýsingum og gögnum frá ráðuneytinu í tengslum við samning sem gerður var milli ráðuneytisins , Náttúrufræðistofnunar Íslands og ÍSOR um sérstakt átaksverkefni í jarðfræðikortlagningu og skráningu jarðminja . Ráðuneytið hafi svarað fyrirspurn kæranda þann 27. febrúar 2019 og sent honum þau gögn sem hann hafi óskað eftir . Samdægurs hafi borist svarbréf frá kæranda þar sem hann setti fram athugasemdir og ábendingar . Dagana 1. , 20. og 28. mars 2019 hafi ráðuneytinu borist bréf frá kæranda þar sem hann hafi sett fram fleiri athugasemdir . Fram kemur í umsögninni að ráðuneytið hafi hvorki hafnað því formlega að svara erindi kæranda frá 20. mars 2019 né að veita honum liðsinni við að afla svara við fyrirspurnum sínum . Þá er tekið fram að ráðuneytið telji afgreiðslu málsins ekki hafa dregist óhóflega þar sem svar við umræddum erindum kalli á nokkra rannsóknarvinnu . Í ljósi þessa beri að vísa erindinu frá úrskurðarnefnd um upplýsingamál . Umsögn umhverfis - og auðlindaráðuneytisins var kynnt kæranda með bréfi , dags. 29. apríl 2019 , og honum veittur kostur á að koma á framfæri frekari athugasemdum í ljósi hennar . Í athugasemdum kæranda , sem bárust samdægurs , hafnar hann því að ekki hafi verið um skýra beiðni um afhendingu gagna að ræða . Hann ítrekar fyrirspurn sína og áréttar að hann óski eftir gögnum , lögum , reglugerðum eða öðru haldbæru sem fært geti sönnur á að ÍSOR hafi komist með lögmætum hætti yfir umrædda korta - og gagnagrunna . Niðurstaða Í máli þessu er deilt um afgreiðslutöf umhverfis - og auðlindaráðuneytisins vegna erindis kæranda þar sem hann óskaði eftir upplýsingum um það með hvaða hætti og hvaða lagastoð hafi legið að baki því að Íslenskar orkurannsóknir ( ÍSOR ) hafi komist yfir tiltekna korta - og gagnagrunna . Úrskurðarnefnd um upplýsingamál tekur fram að lög frá Alþingi verða almennt ekki talin til gagna sem teljast fyrirliggjandi hjá tilteknu stjórnvaldi í skilningi upplýsingalaga nr. 140 / 2012 , enda eru lög birt almenningi með formlegum hætti , sbr. lög nr. 15 / 2005 um Stjórnartíðindi og Lögbirtingablað . Nefndin lítur hins vegar svo á að kærandi óski eftir öllum gögnum ráðuneytisins sem varða kunna samskipti þess við ÍSOR um það hvernig stofnunin hafi komist yfir tiltekna korta - og gagnagrunna . Í umsögn ráðuneytisins , dags. 15. apríl 2019 , kemur fram að samkvæmt mati ráðuneytisins sé fyrirspurn kæranda ekki beiðni um tiltekin fyrirliggjandi gögn í skilningi 1. mgr. 5. gr. upplýsingalaga nr. 140 / 2012 , heldur sé um að ræða fyrirspurn um tiltekið málefni sem kalli á rannsóknarvinnu af hálfu ráðuneytisins . Réttur til aðgangs að gögnum samkvæmt upplýsingalögum nr. 140 / 2012 nær aðeins til fyrirliggjandi gagna , sbr. orðalag ákvæða 1. mgr. 14. gr. og 1. mgr. 5. gr. laganna . Úrskurðarnefnd um upplýsingamál fellst á það með umhverfis - og auðlindaráðuneytinu að því verði ekki gert að búa til ný gögn á grundvelli upplýsingalaga , sbr. 3. málsl. 1. mgr. 5. gr. upplýsingalaga . Því verður að telja að beiðni kæranda hafi ekki fengið þá efnislegu meðferð á lægra stjórnsýslustigi sem úrskurðarnefndinni sé fært að endurskoða . Verður því ekki hjá því komist að leggja fyrir umhverfis - og auðlindaráðuneytið að taka málið til nýrrar og lögmætrar meðferðar . Úrskurðarorð : Beiðni A , dags. 20. mars 2019 , um upplýsingar varðandi það með hvaða hætti og á grundvelli hvaða lagastoðar Íslenskar orkurannsóknir ( ÍSOR ) hafi komist yfir tiltekna gagna - og kortagrunna er vísað til umhverfis - og auðlindaráðuneytis til nýrrar meðferðar og afgreiðslu .